รัฐบาลไทย-ข่าวทำเนียบรัฐบาล-กรอ. เผยยอด ร.ง.4 เขตอีอีซี เดือนมิถุนายน โตเฉียด 250% พร้อมโชว์ยอดจัดตั้ง – ขยายโรงงานครึ่งปี เอสเอ็มอี ลงทุนคึกคัก!!
วันพุธที่ 11 กรกฎาคม 2561
กรอ. เผยยอด ร.ง.4 เขตอีอีซี เดือนมิถุนายน โตเฉียด 250% พร้อมโชว์ยอดจัดตั้ง – ขยายโรงงานครึ่งปี เอสเอ็มอี ลงทุนคึกคัก!!
กรอ. เผยยอด ร.ง.4 เขตอีอีซี เดือนมิถุนายน โตเฉียด 250% พร้อมโชว์ยอดจัดตั้ง – ขยายโรงงานครึ่งปี เอสเอ็มอี ลงทุนคึกคัก!!
กรุงเทพฯ9กรกฎาคม2561– กรมโรงงานอุตสาหกรรม(กรอ.)เผยยอดการขอใบอนุญาตประกอบกิจการและขยายโรงงาน (ร.ง.4) เดือนมกราคม-มิถุนายน 2561 มีจํานวนทั้งสิ้น 2,504 โรงงาน มูลค่าการลงทุนรวม168,523.69ล้านบาทโดยกลุ่มอุตสาหกรรมที่มีมูลค่าการลงทุนมากที่สุดในครึ่งปีที่ผ่านมา ได้แก่ อุตสาหกรรมอาหาร อุตสาหกรรมพลาสติก อุตสาหกรรมผลิตภัณฑ์ยางอุตสาหกรรมเครื่องใช้ไฟฟ้าและอุปกรณ์ และอุตสาหกรรมผลิตภัณฑ์โลหะนอกจากนี้ในส่วนของการจดประกอบและขยายกิจการของกลุ่มSMEsพบว่ากลุ่มที่ขยายกิจการมีการลงทุนเพิ่มขึ้นจากเดิม 13,523 ล้านบาท เป็น 14,361 ล้านบาท หรือประมาณ6.2%และในส่วนของการขอใบอนุญาตประกอบกิจการและขยายโรงงานในเขตพัฒนาพิเศษภาคตะวันออก หรืออีอีซี มูลค่าการลงทุนเติบโตขึ้นจากเดือนพฤษภาคม 2,820ล้านบาทเป็น 9,863.24ล้านบาท หรือเกือบ 250%
นายมงคล พฤกษ์วัฒนา อธิบดีกรมโรงงานอุตสาหกรรมกล่าวว่าการขอใบอนุญาตประกอบกิจการและการขยายกิจการ(ร.ง.4) ในช่วงครึ่งปีที่ผ่านมา (มกราคม – มิถุนายน 2561) พบว่ามีจํานวนทั้งสิ้น 2,504โรงงาน แบ่งเป็นกลุ่มที่ขออนุญาตประกอบกิจการใหม่2,043 โรงงาน กลุ่มขยายกิจการ461 โรงงาน มูลค่าการลงทุนรวมทั้งสิ้น168,523.69ล้านบาท โดยกลุ่มอุตสาหกรรมที่มีการขออนุญาตประกอบและขยายกิจการมากที่สุดได้แก่ อุตสาหกรรมอาหารมีมูลค่าการลงทุน 30,592 ล้านบาท อุตสาหกรรมพลาสติก 13,067ล้านบาท อุตสาหกรรมผลิตภัณฑ์ยาง12,552 ล้านบาท อุตสาหกรรมเครื่องใช้ไฟฟ้าและอุปกรณ์ 10,600 ล้านบาท และอุตสาหกรรมผลิตภัณฑ์โลหะ 9,966 ล้านบาทอย่างไรก็ตามเมื่อเทียบกับช่วงเวลาเดียวกันของปีที่ผ่านมาพบว่า การขออนุญาตประกอบกิจการและการขยายกิจการใหม่มีการเพิ่มขึ้นเล็กน้อยที่ 0.52%มูลค่าการลงทุนลดลง31.38%ซึ่งในปีที่ผ่านมาในช่วงเดียวกันมีจํานวนโรงงานที่ขอใบอนุญาตและขยายกิจการทั้งสิ้น 2,491 โรงงาน มูลค่าการลงทุนรวม 221,401ล้านบาท
ในด้านการจดประกอบและขยายกิจการของกลุ่มSMEsมีการจดประกอบและขยายกิจการใหม่จํานวน 2,325 โรงงานจากเดิม 2,287 โรงงานหรือเพิ่มขึ้นเป็น 1.66%มูลค่าการลงทุน57,405 ล้านบาทจากเดิม 57,126 ล้านบาทเติบโต0.49%แบ่งเป็น
1.การขออนุญาตประกอบกิจการใหม่1,949 โรงงานเติบโตขึ้นจากเดิม 1,908 โรงงาน หรือเพิ่มขึ้น2.15%มูลค่าการลงทุน43,043ล้านบาทจากเดิม43,603 ล้านบาทลดลงเล็กน้อย 1.28%
2.การขยายกิจการมีจํานวน376 โรงงานจากเดิม 379 โรงงานลดลงเล็กน้อย0.79%มูลค่าการลงทุน14,361    ล้านบาทจากเดิมมูลค่าการลงทุนอยู่ที่ 13,523 ล้านบาทหรือเพิ่มขึ้น6.2%
นอกจากนี้จากการประกาศใช้ พ.ร.บ. เขตพัฒนาพิเศษภาคตะวันออก ในช่วงไม่ถึง 2 เดือนที่ผ่านมา ทําให้การลงทุนในพื้นที่ดังกล่าวยังคงมีความคึกคักอย่างต่อเนื่อง โดยในเดือนมิถุนายนที่ผ่านมานั้น การขออนุญาตประกอบและขยายกิจการ มีจํานวนทั้งสิ้น 53 โรงงาน มูลค่าการลงทุนเติบโตขึ้นจากเดือนพฤษภาคม 2,820เป็น 9,863.24ล้านบาท หรือเกือบ 250% โดยในจังหวัดฉะเชิงเทรา มีการจดประกอบและขยายกิจการจํานวน10โรงงาน มูลค่าการลงทุนรวม3,111.29ล้านบาท จังหวัดชลบุรี จํานวน24 โรงงาน มูลค่าการลงทุนรวม1,363.35ล้านบาท และจังหวัดระยอง จํานวน19โรงงาน มูลค่าการลงทุนรวม5,388.60ล้านบาท โดยกลุ่มอุตสาหกรรมที่มีการจดประกอบและขยายกิจการสูงสุด3อันดับแรก คือ กลุ่มอุตสาหกรรมผลิตภัณฑ์พลาสติก กลุ่มอุตสาหกรรมผลิตภัณฑ์โลหะ และกลุ่มแปรรูปไม้และผลิตภัณฑ์จากไม้
นายมงคลกล่าวเพิ่มเติมว่าสําหรับในช่วง 6 เดือนแรกของปีนี้5 อันดับจังหวัดที่มีการขออนุญาตประกอบกิจการใหม่มากที่สุด ได้แก่ จังหวัดสมุทรสาคร 207 โรงงาน จังหวัดสมุทรปราการ 174 โรงงานจังหวัดชลบุรี 116 โรงงาน จังหวัดปทุมธานี 95 โรงงาน และจังหวัดนครปฐม 83 โรงงาน ส่วนจังหวัดที่มีการขยายโรงงานมากที่สุดคือ จังหวัดสมุทรปราการ 43 โรงงาน จังหวัดสมุทรสาคร 40 โรงงาน จังหวัดปทุมธานี 30 โรงงาน จังหวัดชลบุรี 27 โรงงาน และจังหวัดระยอง 23 โรงงาน นอกจากนี้ ยังพบอีกว่า พื้นที่ที่มีมูลค่าการลงทุนจดประกอบและขยายกิจการมากที่สุด5 อันดับได้แก่ จังหวัดสมุทรปราการ 13,720ล้านบาท จังหวัดปราจีนบุรี 13,412 ล้านบาท จังหวัดนครปฐม 10,819 ล้านบาท จังหวัดระยอง 10,605 ล้านบาท และจังหวัดสุราษฎร์ธานี 10,076 ล้านบาท
สําหรับผู้ที่สนใจรายละเอียด สามารถสอบถามข้อมูลเพิ่มเติมได้ที่ศูนย์เทคโนโลยีสารสนเทศและการสื่อสารกรมโรงงานอุตสาหกรรม โทรศัพท์0 2202 4076หรือเข้าไปที่www.diw.go.th